Peter Neururer

Peter Neururer (s. 26. huhtikuuta 1955) on saksalainen jalkapallovalmentaja ja entinen jalkapalloilija. Hän toimii saksalaisen tv-kanava sport1:n jalkapalloasiantuntijana.Volkswagen Doppelpass: Mit Moderator Thomas Helmer in die neue Saison

Ura pelaajana

Neururerin pelaajaura jäi varsin vaatimattomaksi Saksan amatöörisarjoissa.

Ura valmentajana

Neururer aloitti valmennusuransa 1984 luotsaten kauden ajan TuS Halternia ja sitten SG Weitmaria. Kaudeksi 1986/87 hän siirtyi 2. Bundesliigassa pelanneen Rot-Weiß Essenin apuvalmentajaksi. Syyskuussa 1987 Essenin päävalmentaja Horst Hrubesch siirtyi muihin tehtäviin ja Neururer nousi päävalmentajaksi. Pesti jäi kuitenkin lyhyeksi ja Neururer sai potkut marraskuussa.

Kauaa Neururer ei ollut sivussa valmennustehtävistä, sillä jo tammikuussa 1988 Alemannia Aachen palkkasi hänet päävalmentajakseen. Neururer luotsasi seuran 2.Bundesliigassa kuudenneksi. Myös kausi 1988/89 sujui hyvin ja huhtikuussa FC Schalke 04 palkkasi Neururerin päävalmentajakseen. Neururer teki 2.Bundesliigaan pudonneessa gelsenkircheniläisseurassa hyvää työtä luotsaten seuran viidenneksi kauden 1989/90 päätteeksi. Myös seuraava kausi lähti hyvin liikkeelle, mutta seurajohto ei ollut tyytyväinen Neurureriin ja hän sai potkut marraskuussa 1990.

Maaliskuussa 1991 Neururer 35-vuotias Neururer sai vihdoin mahdollisuutensa 1.Bundesliigassa, kun Hertha BSC palkkasi hänet päävalmentajakseen. Neururer ei kuitenkaan onnistunut nostamaan berliiniläisiä kuiville ja seura putosi kauden jälkeen 2.Bundesliigaan ja Neururer sai potkut.

Hertha-potkujen jälkeen Neururer jatkoi uraansa 1. FC Saarbrückenissa 2.Bundesliigassa. Saarbrückenissä hän vihdoin onnistui ja johdatti seuran sarjan voittoon ja nousuun 1.Bundesliigaan. Pääsarjakausi 1992/93 oli kuitenkin liian kova Saarbrückenille ja viisi ottelua kauden aikana voittanut seura putosi takaisin 2.Bundesliigaan ja Neururer jätti tehtävänsä.

Marraskuussa 1994 Neururer siirtyi 2.Bundesliigan hännille pudonneen Hannover 96:n peräsimeen. Neururerin johdolla seura säilytti paikkansa sarjassa, mutta hän ei jatkanut enää tehtävissään kauden jälkeen.

Huhtikuussa 1996 Neururer palasi valmennustehtäviin siirtyen putoamiskurimukseen vajonneen 1. FC Kölnin päävalmentajaksi. Neururer onnistui kalkkiviivoilla nostamaan Kilipukit kuiville. Kausi 1996/97 sujui Kölniltä edellistä paremmin ja sijoitus oli lopulta 1.Bundesliigassa 10:s. Kausi 1997/98 alkoi kuitenkin kehnosti ja syyskuussa 1997 Neururer sai potkut.

Köln-potkujen jälkeen Neururer oli pitkään sivussa valmennustehtävistä kunnes hän huhtikuussa 1999 siirtyi Fortuna Düsseldorfin peräsimeen. Pesti kesti vain kesäkuuhun. Lokakuussa 1999 hän siirtyi 2. Bundesliigaseura Kickers Offenbachin peräsimeen. Pesti ei ollut järin menestyksekäs ja seura putosi Regionalligaan. Elokuussa 2000 Neururer sai potkut seurasta.

Vain kuukausi Kickers-potkujen jälkeen Neururer teki sopimuksen 2.Bundesliigassa pelanneen Rot-Weiß Ahlenin kanssa. Neururer luotsasi seuran ensimmäisellä kaudellaan seitsemänneksi, mutta kausi 2001/02 lähti käyntiin nihkeästi. Lopulta Neururer jätti tehtävänsä marraskuun lopulla 2001 ja siirtyi muutama päivä myöhemmin VfL Bochumin peräsimeen. Kausi Bochumissa oli menestyksekäs ja päättyi 2.Bundesliigan kolmossijaan ja nousuun pääsarjatasolle. Neururerin johdolla Bochum pelasi pääsarjatasolla loistavasti sijoittuen kaudella 2002/03 kahdeksanneksi ja 2003/04 kuudenneksi. Kausi 2004/05 europeleineen oli kuitenkin Bochumille vaikea ja päättyi lopulta sijaan 16. Kauden jälkeen Neururer sai potkut.

Marraskuussa 2005 Hannover 96 palkkasi Neururerin toistamiseen päävalmentajaksi, nyt pääsarjatasolla. Hän onnistui kauden tavoitteessaan ja pelasti seuran 12. sijan turvin putoamiselta. Kausi 2006/07 lähti kuitenkin käyntiin surkeasti ja elokuussa 2006 Neururer sai potkut. 

Kesällä 2007 Neururer kohautti saksalaista jalkapalloilua väittämällä dopingin käytön olleen yleistä Saksan jalkapallossa 1990-luvulla. Hän viittasi väitteissään muun muassa entiseen työnantajaansa FC Schalkeen. Bundesliga coach admits he saw doping

Marraskuussa 2008 Neururer palasi yli kahden vuoden tauon jälkeen valmennustehtäviin, kun 2.Bundesliigassa pelannut MSV Duisburg palkkasi hänet uudeksi päävalmentajakseen. Neururer meldet sich markig zurück Menestys nousua havittelevassa Duisburgissa on kuitenkin jäänyt vaisuksi ja lopulta kehno alku kaudelle 2009/10 koitui Neururerin kohtaloksi ja hän sai potkut lokakuussa 2009. Duisburg: Neururer muss gehen - Speidel übernimmt

Kesäkuussa 2012 Neururer sai vakavan sydäninfarktin golfkentällä Gelsenkirchenissä. Sorge um Neururer Neururer oli useiden päivien ajan lääkinnällisesti tajuttomassa tilassa. Neururer nach Herzinfarkt: "Ich war tot" Neururer toipui infarktistaan ja palasi huhtikuussa 2013 valmennustehtäviin, kun 2. Bundesliigan hännille juuttunut VfL Bochum palkkasi hänet päävalmentajaksi. Neururerin johdolla Bochum pelastui putoamiselta ja kauden jälkeen seura jatkoi Neururerin sopimusta kahdella vuodella. VfL verlängert mit Neururer  Neururerin täysi kausi 2013/14 Bochumin peräsimessä sujui ailahdellen ja joukkue taisteli itsensä lopulta sijalle 15 säilyttäen sarjapaikkansa. Kaudella 2014/15 Bochum kamppaili keskikastin sijoituksista, mikä ei tyydyttänyt seurajohtoa. Lopulta Neururer sai joulukuun alussa 2014 potkut Bochumin majaillessa 2. Bundesliigan sijalla 10. Vereinsschädigendes Verhalten: Bochum entlässt Neururer

Meriitit valmentajana
 2.Bundesliiga: 1992

 Lähteet 

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1955 syntyneet
Luokka:Elävät henkilöt